     Z A P I S N I K
s 41. sjednice Vijeća Mjesnog odbora Medvedgrad, 09. listopada 2024
u mjesnoj samoupravi Medvedgrad, Mikulići 189
s početkom u 18:00 sati
NAZOČNI ČLANOVI VIJEĆA:
Petra Fabijačić, Gorana Marin, Biserka Kruc, Snježana Hržina, Mario Tudjek, Danijel Vuk, Edi Povržen

Predsjedava Biserka Kruc, predsjednica Vijeća. Konstatira da su nazočni svi članova vijeća  te se odluke mogu pravovaljano donositi.
Predsjednica daje dnevni red na glasovanje
Vijeće jednoglasno usvaja Zapisnik 40. sjednice.
Vijeće, uz dodatak jedne točke, jednoglasno usvaja 

DNEVNI RED
1. Odluka o izmjeni Poslovnika o radu Vijeća Mjesnog odbora Medvedgrad - usvajanje
2. Izmjene granica i spajanje Mjesnih odbora
3. Veliki potok – čišćenje korita potoka
4. Aktualna komunalna problematika
5. Pitanja, prijedlozi i odgovori
Ad. 1.
Odluka o izmjeni Poslovnika o radu Vijeća Mjesnog odbora Medvedgrad - usvajanje
Vijećnici su dobili pisani materijal
Vijeće jednoglasno usvaja
ODLUKU
o izmjeni Poslovnika o radu Vijeća Mjesnog odbora Medvedgrad
[bookmark: _GoBack]
Članak 1.
	U Poslovniku o radu Vijeća Mjesnog odbora Medvedgrad, donesenog na 24. sjednici, 04. svibnja 2023, u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 
Članak 2.
Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

Ad. 2.
Izmjene granica i spajanje Mjesnih odbora
Vijećnici su dobili pisani materijal
Vijeće jednoglasno usvaja
ZAKLJUČAK
o spajanju Mjesnih odbora
1. Vijeće Mjesnog odbora Medvedgrad nije suglasno sa spajanjem dva ili više mjesnih odbora u jedan.
1. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.

Ad. 3.
Veliki potok – čišćenje korita potoka
Vijećnici su dobili pisani materijal
Vijeće jednoglasno usvaja
ZAKLJUČAK
o čišćenju korita
1. Vijeće će obavijestiti građane o potrebi davanja pisanih suglasnosti za prolaz mehanizacije preko njihovih parcela u cilju čišćenja korita potoka Veliki potok.
2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.

Ad. 4.
Aktualna komunalna problematika
Vijećnici su dobili pisani materijal
Vijeće jednoglasno usvaja
ZAKLJUČAK
o sazivanju komisijskog očevida
1. Vijeće traži sazivanje komisijskog očevida sa predstavnicima nadležnog Gradskog ureda u ulici Bijenik vezano uz postavu uspornika prometa na lokacijama kod kućnih brojeva 30, 70, 160, 164 te u ostatku ulice zbog smirivanja prometa i povećanja sigurnosti u ulici Bijenik.
2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.
ZAKLJUČAK
o učvršćivanju golova
1. Vijeće traži hitno učvršćivanje golova u asfalt na igralištu na adresi Bijenik 162 kao i postavljanje zaštitnih spužvi na sve stupove rubove na igralištu kako je i najavljeno kod završnih radova uređenja navedenog igrališta.
2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.
ZAKLJUČAK
o postavi kante za otpad
1. Vijeće ponavlja zahtjev za postavu kante za otpad kod boćališta u Mikulićima 133.
2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.
ZAKLJUČAK
o sanaciji slivnika
1. Vijeće traži hitno čišćenje slivnika (kolektora za vodu) na lokaciji Mikulići 133 zbog učestalog plavljenja prilikom svake kiše.
2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost i Vijeću gradske četvrti Črnomerec na daljnje postupanje.
Ad. 5.
Informacije, pitanja i prijedlozi
Vijećnici su dobili pisani materijal


Sjednica završena u 19:00 sati.

Zapisnik sastavila:
Gorana Marin
		
KLASA:   024-08/24-003/2034
URBROJ: 251-13-11-3/005-24-2
Zagreb,     09. listopada 2024.
      Predsjednica
Vijeća Mjesnog odbora
Medvedgrad
						
										   Biserka Kruc v. r. 

